COMPAÑERA, DAME TIRA 


Himno para la manifestación del 8M 2023, celebrada en Mieres (Asturias) 
Autoría: Santos Villa / Brigada Feminista 


Dende les cuenques mineres, 
la capital y occidente, 
de la costa y del oriente, 
equí tamos les muyeres. 


Somos nietes de les bruxes, 
y venimos dando tira 
a la que se ve oprimía 
y a aquelles que nun s'escuchen. 


Dar tira ye amar, compartir y apoyar, 
ye facer comuña, ye sororidá. 
Que naide se pare o se quede p'atrás, 
toes xuntes cantamos pola llibertá. 


Soles nunca nos sentimos 
porque xuntes caminamos 
y al patriarcáu demostramos 
que na llucha equí siguimos. 


¡Compañera, dame tira! 
Ye dir llogrando derechos 
pa les que viven nel centru 

y pa les d'una colomina. 


Dar tira ye amar, compartir y apoyar, 
ye facer comuña, ye sororidá. 
Que naide se pare o se quede p'atrás, 
toes xuntes cantamos pola llibertá. 


Ensin dueñu y ensin amu, 
les muyeres asturianes, 
con remangu y toles ganes, 
fadremos verdá esti suañu. 


Dar tira ye ser familia, 
comunidá, hermanamientu, 
abrazu, acompañamientu, 
¡compañera, dame tira! 


Dar tira ye amar, compartir y apoyar, 
ye facer comuña, ye sororidá. 
Que naide se pare o se quede p'atrás, 
toes xuntes cantamos pola llibertá. 


